Kauno puolamoji operacija
Kauno puolamoji operacija (rus. Каунасская наступательная операция) – operacijos „Bagrationas“ (Baltarusijos puolamoji operacija; 1944 m. vasara) dalis, kurios metu Raudonoji armija užėmė Kauną ir gretimas teritorijas. Kauno operaciją 1944 m. liepos 28 d. – rugpjūčio 28 d. vykdė 3-iojo Baltarusijos fronto kariuomenė. Tikslai buvo sunaikinti vokiečių kariuomenę vakariniame Nemuno krante, užimti Kauną ir pasiekti Rytų Prūsijos sieną.